Tanneik

Tanneik (Quercus dentata) er et løvfellende tre som vokser i Kina, Japan, Korea, og i Primorskij kraj og på Kurilene i Russlands fjerne østen.

Den blir opptil 25 m høy. Barken er svartgrå, tykk, korkaktig og grovt oppsprukket. Krona er glissen med nesten vannrette greiner, og stammen er som regel kort. Bladene er store, 10–30 cm lange, 6–30 cm brede og har små fliker. De er gråbrune og tett dekket av hår på undersiden, mens oversiden er glinsende mørkegrønn, men også hårete. Det visne løvet sitter på treet langt utover vinteren. Nøttene er omgitt av ei skål, cupola, som dekker halvparten til to tredjedeler av nøtta.

Kilder

Eksterne lenker 
 

Eikeslekten